Det største vælgermøde i Thy forud for kommunalvalget er for unge. I dag er 500 unge samlet for at diskutere kommunal- og regionspolitik med kandidaterne i Thy. 75 politikere er inviterede til vælgermødet, men det er de unge, der indtager scenen og sætter dagsordnen med deres ønsker og drømme for lokalsamfundet. - Hvis man kigger på uddannelsesinstitutionerne f.eks., så er det jo os, der går her, og os der ved, om der skal gøres noget anderledes, siger medarrangør af Ungdommens Vælgermøde, Morten Thinggaard. Det er de unge i Thy, der selv har taget initiativet til vælgermødet. - Vi vil gerne have trukket det her politik ned på et niveau, hvor alle kan være med. Både unge men egentlig også politikerne får en direkte taleindgang til de unge mennesker, og omvendt får de unge direkte mulighed for at påvirke politikerne, siger Morten Thinggaard. Stort forarbejde - Succeskriteriet er at de unge går her fra med en eller anden fornemmelse af at de rent faktisk gør en forskel. Også det, at de så stemmer. Et andet succeskriterie er så også, at de der politikere går her fra og tænker, hold da kæft mand de unge, de vil rent faktisk noget, siger Morten Thinggaard. I løbet af efteråret har arrangørerne været på en omfattende turné rundt til bl.a. Thisted Skateklub, byens Store Torv, Campus 10, forskellige uddannelser, herunder 8. og 9. klasser – herunder også det sted i Thisted, hvor flest unge mødes, McDonald's. Besøgene er mundet ud i mere end 400 noter med unge tanker om Thys fremtid, og det er disse sedler, der har skabt grundlag for dagens programindhold. - Succeskriteriet er at de unge går her fra med en eller anden fornemmelse af at de rent faktisk gør en forskel. Også det, at de så stemmer. Et andet succeskriterie er så også, at de der politikere går her fra og tænker, hold da kæft mand de unge, de vil rent faktisk noget, siger Morten Thinggaard.

Referat:
500 unge er i dag samlet til stort vælgermøde med kandidaterne i Thisted.